Немис овчаркасы
Немис овчаркасы — 1899-жылы Германияда пайда болгон кызматтык иттердин породасы. Немис овчаркалары алгач чабан иттери катары колдонулган. Учурда немис овчаркалары майыптарга жардам берип, издөө-куткаруу иштерине катышып, полицияда жана армияда кызмат өтөп, тасмаларга тартылышат.

Күзөтчү катары көбүнчө үрө турган породалардын тизмесинде порода экинчи орунда турат.

Породанын стандарты  
Немис овчаркалары - орто жана чоң иттер. Породанын стандарттык бою болуп,  эркектер үчүн 60-65 см (24-26 дюйм) жана ургаачылары үчүн 55-60 см (22-24 дюйм) саналат. Немис овчаркаларынын дененин узундугу менен боюнун катышы 10: 8 1 ⁄ 2 түзөт. Көбүнчө, немис овчаркалары күрөң-кара же кызыл-кара болушат. Жүнү орто узундукта, жүнүнүн асты жыш.

Немис овчаркасынын орточо өмүрү 10,95 жыл.

Ден соолугу  
Абийирсиз асылдандыргандыгы үчүн, бул тукумда жамбаштын дисплазиясы (19,1%) жана дегенеративдик миелопатия (36%) сыяктуу тубаса оорулардын деңгээли кыйла жогору. Миелопатияны ветеринардык клиникада шилекейдин ДНК тести аркылуу аныктоого болот. Ошондой эле, немец овчаркаларында кан уюушунун бузулушу, уйку безинин көйгөйлөрү жана буттарынын жаздыкчалары жарылып кетиши мүмкүн.

Немис овчаркасынын ден соолугун чыңдоо үчүн иттин рационундагы кальцийдин, А жана Д витамининин, Омега-3 жана глюкозаминдин деңгээлин көзөмөлдөө маанилүү.

Темпераменти  
Стандартта немец овчаркасы "мүнөзү тең салмактуу, нервдери күчтүү, өзүнө ишенген, толугу менен табигый, толугу менен ак көңүл, бирок этият жана башкарыла турган болушу керек" деп айтылат.

Немис овчаркасы балдар менен жакшы тил табышат. Бирок, жаракаттарды жана кырсыктарды болтурбоо үчүн немис овчаркасын балдар менен жалгыз калтыруу салтка айланган эмес.

Шилтемелер 

Сүт эмүүчүлөр